钦定古今图书集成/明伦汇编/官常典/第618卷 > 郑文茂
## 钦定古今图书集成/明伦汇编/官常典/第618卷 > 郑文茂

按《安陆府志》：“文茂字实夫，浙江缙云人。嘉靖癸丑进
士，选刑部郎，执法不阿权贵。时郑端简公为大司寇，
有大小郑之称，擢守承天，中贵颇恣睢，而绾留阃者
有奥援，相比为奸，即台使莫能制，公独抗之。至轸民
疾苦，咸竭心力。汉水数为郢患，筑堤捍御，民至今受
其利。升四川副使，弇州先生有传。”